b'\n_START_ARTICLE_\nKultura gomilnih upodobitev\n_START_PARAGRAPH_\nKultura gomilnih upodobitev (Effigy Mound Building Culture) je bila kamenodobna indijanska kultura, ki je med letoma 350 in 1300 n.\xc5\xa1, uspevala na vzhodu Severne Amerike ob zgornjem toku reke Mississippi, na ozemlju zahodnega Wisconsina, jugozahodne Minnesote in severovzhodne Iowe. Spadala je v serijo kultur Graditeljev gomil in \xc5\xa1ir\xc5\xa1e med kulture Srednjega in Poznega gozdnega obdobja._NEWLINE_Nosilci te kulture so pri\xc4\x8deli graditi zemeljske gomile oziroma nasipe, oblikovane tako, da so prikazovali \xc4\x8dloveka ali razne \xc5\xbeivali, npr. bizone, orle, jelene, gosi, rise, panterje , ku\xc5\xa1\xc4\x8darje in \xc5\xbeelve. Njihova dru\xc5\xbeba je bila preprosta in osnovana na lovskem in nabiralni\xc5\xa1kem na\xc4\x8dinu \xc5\xbeivljenja. Okrog leta 1000 n.\xc5\xa1. je pri\xc5\xa1lo v tej dru\xc5\xbebi do ve\xc4\x8djih sprememb: pri\xc4\x8deli so pridelovati koruzo , ob staroselcih so se pojavili nosilci Misisipijske kulture, ki so prihajali iz bli\xc5\xbenje Cahokije, obenem pa so se na tem obmo\xc4\x8dju pojavila plemena Oneota. Oneote niso pripadali kulturam Graditeljev gomil, a so imeli z nosilci Kulture gomilnih upodobitev nekatere skupne kulturne zna\xc4\x8dilnosti. Oneote, Misisipijci in staroselci so se morda spopadali med seboj in morda so Oneote staroselce postopoma asimilirali. V \xc4\x8dasu med letoma 1000 in 1300 n.\xc5\xa1. je Kultura gomilnih upodobitev obstajala vzporedno z Misisipijsko kulturo in nato do\xc5\xbeivela skupno usodo zatona.'